pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คณะรัฐมนตรีอนุมัติจัดสรรพื้นที่ และก่อหนี้ผูกพันข้ามปีงบประมาณโครงการพัฒนาพื้นที่ ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C
วันอังคารที่ 24 มกราคม 2566
24/01/2566
คณะรัฐมนตรีอนุมัติจัดสรรพื้นที่ และก่อหนี้ผูกพันข้ามปีงบประมาณโครงการพัฒนาพื้นที่ ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C
เมื่อวันที่ 24 มกราคม 2566 คณะรัฐมนตรีมีมติรับทราบและอนุมัติโครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C ตามที่กระทรวงการคลังเสนอ
วันนี้ (24 มกราคม 2566) นายจําเริญ โพธิยอด อธิบดีกรมธนารักษ์ เปิดเผยว่า จากการที่มติคณะรัฐมนตรี เมื่อวันที่ 26 พฤศจิกายน 2561 อนุมัติในหลักการโครงการพัฒนาพื้นที่ส่วนขยายศูนย์ราชการเฉลิมพระเกียรติฯ โซน C กรอบวงเงินลงทุนรวม 30,000,000,000 บาท (สามหมื่นล้านบาทถ้วน) ซึ่งตั้งอยู่บนที่ราชพัสดุแปลงหมายเลขทะเบียนที่ กท.493 (บางส่วน) โฉนดที่ดินเลขที่ 279, 281, 10135 และ 11784-7 แขวงทุ่งสองห้อง เขตหลักสี่ กรุงเทพมหานคร เนื้อที่ 81-2-59 ไร่ (32,659 ตารางวา) เพื่อก่อสร้างอาคารและสิ่งปลูกสร้างโครงการพัฒนาพื้นที่ส่วนขยายศูนย์ราชการฯ พื้นที่โซน C สร้างเป็นอาคารสูง 11 ชั้น และชั้นใต้ดิน 2 ชั้น พื้นที่ใช้สอยอาคารรวม 660,000 ตารางเมตร จัดสรรเป็นอาคารสํานักงานส่วนราชการ 510,000 ตารางเมตร พื้นที่จอดรถ 13,850 ตารางเมตร ศูนย์ประชุม และลานอเนกประสงค์ โดยออกแบบเป็นอาคารอนุรักษ์พลังงาน และเป็นมิตรต่อสิ่งแวดล้อม เป็นพื้นที่ต่อเนื่องกับอาคารโซน A และ B พร้อมทั้งจัดให้มีพื้นที่สีเขียว สวนสาธารณะ และมีพื้นที่สวนหลังคาบนอาคาร
ทั้งนี้ เมื่อวันที่ 24 มกราคม 2566 คณะรัฐมนตรีมีมติรับทราบและอนุมัติโครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C ตามที่กระทรวงการคลังเสนอ ดังนี้
1. รับทราบผลการดําเนินงานโครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C ของ บริษัท ธนารักษ์พัฒนาสินทรัพย์ จํากัด (ธพส.)
2. อนุมัติการจัดสรรพื้นที่โครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C จํานวน 12 หน่วยงาน รวมพื้นที่ 487,687 ตารางเมตร สําหรับพื้นที่ว่าง 22,313 ตารางเมตร บริษัท ธนารักษ์พัฒนาสินทรัพย์ จํากัด (ธพส.) รับเป็นผู้บริหารจัดการ โดยต้องสงวนเพื่อให้กรมธนารักษ์จัดสรรพื้นที่ให้ส่วนราชการและหน่วยงานของรัฐใช้ประโยชน์ก่อนเป็นลําดับแรก ทั้งนี้ การจัดสรรพื้นที่ให้กับส่วนราชการ และหน่วยงานของรัฐอาจยืดหยุ่นได้ตามความเหมาะสม
3. อนุมัติให้กรมธนารักษ์ก่อหนี้ผูกพันข้ามปีงบประมาณโครงการพัฒนาพื้นที่ส่วนขยายศูนย์ราชการเฉลิมพระเกียรติ 80 พรรษา 5 ธันวาคม 2550 พื้นที่โซน C เพื่อเป็นค่าเช่าอาคารให้กับ ธพส. พื้นที่ทั้งหมด 510,000 ตารางเมตร เป็นเวลา 30 ปี ในอัตราค่าเช่า 390 บาทต่อตารางเมตรต่อเดือน หรือปีละ 2,386,800,000 บาท (สองพันสามร้อยแปดสิบหกล้านแปดแสนบาทถ้วน) และปรับปรุงอัตราค่าเช่าเพิ่มขึ้น ร้อยละ 7 ของอัตราค่าเช่าเดิมทุก 3 ปี รวม 30 ปี เป็นเงินทั้งสิ้น 98,931,293,982 บาท (เก้าหมื่นแปดพันเก้าร้อยสามสิบเอ็ดล้านสองแสนเก้าหมื่นสามพันเก้าร้อยแปดสิบสองบาทถ้วน) แทนส่วนราชการและหน่วยงานของรัฐที่มีสิทธิขอใช้งบประมาณ ตามกฎหมายวิธีการงบประมาณ และเป็นผู้ทํานิติกรรมใดๆ เกี่ยวกับการเช่าพื้นที่ในโครงการแทนทุกหน่วยงานในโครงการ อธิบดีกรมธนารักษ์กล่าวในที่สุด
รัฐบาลไทย-ข่าวทำเนียบรัฐบาล-ก.อุตสาหกรรม จัดกิจกรรม “อุตสาหกรรมรวมใจ เพื่อพี่น้องชาวไทย” ส่งต่อธารน้ำใจ ช่วยเหลือผู้ด้อยโอกาส
วันอังคารที่ 24 มกราคม 2566
24/01/2566
ก.อุตสาหกรรม จัดกิจกรรม “อุตสาหกรรมรวมใจ เพื่อพี่น้องชาวไทย” ส่งต่อธารน้ําใจ ช่วยเหลือผู้ด้อยโอกาส
ก.อุตสาหกรรม จัดกิจกรรม “อุตสาหกรรมรวมใจ เพื่อพี่น้องชาวไทย” ส่งต่อธารน้ําใจ ช่วยเหลือผู้ด้อยโอกาส
เมื่อวันที่ 23 มกราคม 2566 ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหาร ข้าราชการ กระทรวงอุตสาหกรรม มอบสิ่งของอุปโภค บริโภค ภายใต้กิจกรรม “อุตสาหกรรมรวมใจ เพื่อพี่น้องชาวไทย” ให้แก่มูลนิธิราชประชานุเคราะห์ ในพระบรมราชูปถัมภ์ เพื่อนําไปช่วยเหลือผู้ด้อยโอกาส โดยได้รับเกียรติจาก พลเรือเอก พงษ์เทพ หนูเทพ องคมนตรี และประธานกรรมการบริหารมูลนิธิฯ เป็นผู้รับมอบสิ่งของบริจาค ได้แก่ น้ําดื่ม ข้าวสาร น้ําตาลทราย น้ํามันพืช ซอสปรุงรส บะหมี่กึ่งสําเร็จรูป แปรงทําความสะอาดด้ามยาว สุขาเคลื่อนที่ สุขากระดาษ ถุงดํา ทิชชู มุ้ง ผ้าใบพลาสติก และถุงยังชีพที่บรรจุของแล้ว จํานวน 300 ชุด โอกาสนี้ ผู้บริหารกระทรวงอุตสาหกรรม เข้ารับพระราชทานของที่ระลึก เบื้องหน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระราชินี ด้วย
จากนั้นปลัดกระทรวงอุตสาหกรรม ได้มอบหมายให้ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม มอบสิ่งของอุปโภค บริโภค อีก 2 จุด คือ จุดแรก โรงพยาบาลสงฆ์ โดยมี นายแพทย์อนุตพงษ์ ชูจันทร์ รองผู้อํานวยการด้านการแพทย์ เป็นผู้รับมอบสิ่งของ ได้แก่ น้ําดื่ม ยาสามัญประจําบ้าน หน้ากากอนามัย และชุด ATK จํานวน 8,000 ชุด และจุดที่ 2ได้มอบสิ่งของให้กับมูลนิธิช่วยคนปัญญาอ่อนแห่งประเทศไทยในพระบรมราชินูปถัมภ์ โดยมี นางนฤมล ปาลวัฒน์ เลขาธิการมูลนิธิฯ เป็นผู้รับมอบสิ่งของบริจาค จํานวน 19 รายการ ได้แก่ น้ําดื่ม น้ําตาล น้ําปลา น้ํามันพืช นมถั่วเหลือง บะหมี่กึ่งสําเร็จรูป และน้ํายาซักผ้า
ทั้งนี้ กิจกรรมดังกล่าว กระทรวงอุตสาหกรรมได้เชิญชวนภาคเอกชนและหน่วยงานในสังกัด ร่วมบริจาคสิ่งของ เครื่องอุปโภค-บริโภค สําหรับนําไปช่วยเหลือและบรรเทาความเดือดร้อนให้กับประชาชนที่ได้รับผลกระทบจากอุทกภัยเมื่อปลายปีที่ผ่านมา ภายใต้กิจกรรม “อุตสาหกรรมรวมใจ ช่วยพี่น้องชาวไทย” รวมทั้งการส่งต่อธารน้ําใจเพื่อการสาธารณะกุศล ไปยังพื้นที่บริเวณใกล้เคียงกระทรวงอุตสาหกรรม โดยเฉพาะในกลุ่มเปราะบางที่ควรได้รับการดูแลอย่างใกล้ชิดจากสังคม เพื่อใช้ประโยชน์ตามความเหมาะสมต่อไป
รัฐบาลไทย-ข่าวทำเนียบรัฐบาล-คลังร่วมกับ 4 สถาบันการเงินรัฐ จัดงาน มหกรรมร่วมใจแก้หนี้ ครั้งที่ 5 สัญจรภาคใต้ จ.สงขลา ระหว่างวันที่ 27-29 มกราคม 2566
วันอังคารที่ 24 มกราคม 2566
24/01/2566
คลังร่วมกับ 4 สถาบันการเงินรัฐ จัดงาน มหกรรมร่วมใจแก้หนี้ ครั้งที่ 5 สัญจรภาคใต้ จ.สงขลา ระหว่างวันที่ 27-29 มกราคม 2566
ก.คลัง ธปท. และสมาคมสถาบันการเงินของรัฐ จัดงาน “มหกรรมร่วมใจแก้หนี้มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อ.หาดใหญ่ จ.สงขลา ระหว่างวันที่ 27-29 ม.ค.2566
กระทรวงการคลัง ธนาคารแห่งประเทศไทย และสมาคมสถาบันการเงินของรัฐ ขนทัพสถาบันการเงินของรัฐลงพื้นที่ภาคใต้ เร่งคลายปัญหาภาระหนี้ จัดงาน “มหกรรมร่วมใจแก้หนี้มีหนี้ต้องแก้ไข เริ่มต้นใหม่อย่างยั่งยืน” ครั้งที่ 5 ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อ.หาดใหญ่ จ.สงขลา ระหว่างวันที่ 27-29 มกราคม 2566 ภายในงานมีให้บริการคําปรึกษาทางการเงินผ่านมาตรการดูแลแก้ไขปัญหาหนี้สินประชาชนแบบครบวงจร ควบคู่กับการเติมความรู้ เติมทุน ในการสร้างอาชีพสร้างรายได้อย่างยั่งยืนพร้อมแคมเปญโปรโมชันพิเศษกับผลิตภัณฑ์และบริการทางการเงินมากมาย
สําหรับงานมหกรรมร่วมใจแก้หนี้ สัญจรครั้งที่ 5 ณ จังหวัดสงขลา ธนาคารเพื่อการส่งออกและนําเข้าแห่งประเทศไทย (EXIM BANK) ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) ธนาคารอิสลามแห่งประเทศไทย (ไอแบงก์) และบรรษัทประกันสินเชื่ออุตสาหกรรมขนาดย่อม (บสย.) ได้รับมอบหมายในการเป็นเจ้าภาพหลักในการจัดงาน โดยนําสถาบันการเงินของรัฐทุกแห่ง อาทิ ธนาคารอาคารสงเคราะห์ ธนาคารออมสิน ธนาคารเพื่อการเกษตรและสหกรณ์การเกษตร ธนาคารกรุงไทย รวมถึงส่วนงานต่างๆ หลายภาคส่วนจะมีมาตรการแก้ไขปัญหาหนี้ เพื่อเข้าไปช่วยเหลือลูกหนี้ของสถาบันการเงินภายใต้เงื่อนไขแต่ละแห่ง ไม่ว่าจะเป็นการลดภาระการผ่อนชําระ การลดอัตราดอกเบี้ย การลดอัตรากําไรสําหรับลูกหนี้ไอแบงก์ การขยายเวลาการชําระหนี้ ยกเว้นดอกเบี้ยค้างชําระ การตัดเงินต้นเพิ่มเติม โดยครอบคลุมลูกหนี้สินเชื่อประเภทต่าง ๆ อาทิ สินเชื่อบุคคล สินเชื่อบ้าน สินเชื่อผู้ประกอบการธุรกิจ ลูกหนี้บัตรเครดิต ฯลฯ ควบคู่กับการให้คําปรึกษาทางการเงิน การเติมองค์ความรู้ในการฟื้นฟูอาชีพเดิม การสร้างอาชีพเสริม อาชีพใหม่ และการเติมทุนเพื่อต่อยอดธุรกิจ ภายใต้อัตราดอกเบี้ยพิเศษหรืออัตรากําไรพิเศษสําหรับลูกหนี้ไอแบงก์และเงื่อนไขที่ผ่อนปรน
งานมหกรรมร่วมใจแก้หนี้ สัญจรครั้งที่ 5 จะจัดขึ้นระหว่างวันที่ 27-29 มกราคม 2566 ณ ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อ.หาดใหญ่ จ.สงขลา ผู้ที่สนใจสามารถลงทะเบียนได้ที่ https://ln15.gsb.or.th/WEB-DEBT/ หรือเข้าร่วมปรึกษาภายในงานได้ตลอดทั้ง 3 วัน
รัฐบาลไทย-ข่าวทำเนียบรัฐบาล-รัฐบาลกำหนดให้ 21 ม.ค. เป็นวันความปลอดภัยของผู้ใช้ถนน
วันอังคารที่ 24 มกราคม 2566
24/01/2566
รัฐบาลกําหนดให้ 21 ม.ค. เป็นวันความปลอดภัยของผู้ใช้ถนน
วันเสาร์ที่ 21 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบกําหนดให้วันที่ 21 ม.ค. ของทุกปีเป็น “วันความปลอดภัยของผู้ใช้ถนน”
เพื่อกระตุ้นเตือนให้ประชาชนตระหนักถึงการใช้รถใช้ถนนอย่างปลอดภัย สร้างจิตสํานึก
ส่งเสริมให้เกิดเป็นวัฒนธรรมความปลอดภัย เกิดระเบียบวินัย ปฏิบัติตามกฎจราจรอย่างเคร่งครัด
เพื่อหยุดความสูญเสียจากอุบัติเหตุบนท้องถนนและเหตุการณ์รถชนคนข้ามทางม้าลายไม่ให้เกิดขึ้นอีก
พร้อมทั้งกําชับศูนย์อํานวยการความปลอดภัยทางถนนบูรณาการร่วมกับหน่วยงานที่เกี่ยวข้อง กําหนดแนวทาง
มาตรการในการลดอุบัติเหตุให้ชัดเจน เป็นรูปธรรม มีการติดตามประเมินผล และดําเนินการอย่างต่อเนื่อง
โดยเฉพาะด้านความเข้มงวดของเจ้าหน้าที่รัฐในการจับกุมและลงโทษผู้กระทําผิด
เพื่อสร้างความเชื่อมั่นแก่ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“กรุงไทย” เปิดตัว NEXT INVEST ซูเปอร์ฟีเจอร์เพื่อการลงทุน บน Krungthai NEXT ชูจุดเด่น แค่ 100 บาท ก็เริ่มลงทุนได้ ง่าย ครบทุกสินทรัพย์ทั่วโลก
วันอังคารที่ 24 มกราคม 2566
24/01/2566
“กรุงไทย” เปิดตัว NEXT INVEST ซูเปอร์ฟีเจอร์เพื่อการลงทุน บน Krungthai NEXT ชูจุดเด่น แค่ 100 บาท ก็เริ่มลงทุนได้ ง่าย ครบทุกสินทรัพย์ทั่วโลก
ธ.กรุงไทยรุกบริการลงทุนดิจิทัลเต็มรูปแบบ เปิดตัวฟีเจอร์ใหม่ “NEXT INVEST” บนแอปฯ Krungthai NEXT ซูเปอร์ฟีเจอร์ด้านการลงทุน ชูจุดเด่นลงทุนง่าย ครบทุกสินทรัพย์ในแอปฯเดียว เปิดให้บริการแล้ววันนี้
“ธนาคารกรุงไทย” รุกบริการลงทุนดิจิทัลเต็มรูปแบบ เปิดตัวฟีเจอร์ใหม่ “NEXT INVEST” บนแอปฯ Krungthai NEXT ซูเปอร์ฟีเจอร์ด้านการลงทุน ชูจุดเด่นลงทุนง่าย ครบทุกสินทรัพย์ในแอปฯเดียว ทั้งหุ้นไทย หุ้นต่างประเทศ กองทุนรวม ตราสารหนี้ พันธบัตรออมทรัพย์ หุ้นกู้ และทองคํา เพิ่มทางเลือกสร้างผลตอบแทนที่ยั่งยืน เปิดให้บริการแล้ววันนี้
นางสาวสุพร สุนทรโรหิต Chief Business Innovation Officer บริษัท อินฟินิธัส บาย กรุงไทย จํากัด ผู้พัฒนาแอปพลิเคชัน Krungthai NEXT เปิดเผยว่า จากความสําเร็จในการพัฒนาแอปฯ Krungthai NEXT ให้เป็นแอปพลิเคชันทางการเงินที่ตอบโจทย์การใช้งานทุกรูปแบบ ครอบคลุมทุกไลฟ์สไตล์การใช้จ่าย ทําให้ลูกค้าใช้ชีวิตเก่งขึ้น ง่ายขึ้น รวดเร็ว และปลอดภัยมากขึ้น เหมือนทําธุรกรรมทางการเงินที่ธนาคารด้วยตัวเอง 24 ชั่วโมง ธนาคารกรุงไทยและอินฟินิธัสฯ ได้พัฒนาแอปฯ Krungthai NEXT ให้ตอบโจทย์ลูกค้าไปอีกขั้น ด้วยฟีเจอร์ “NEXT INVEST” ยกระดับการลงทุนผ่านช่องทางดิจิทัลครบวงจร รวมทุกสินทรัพย์การลงทุนไว้ในแอปฯ เดียว ทั้งหุ้นไทย หุ้นต่างประเทศ กองทุน ตราสารหนี้ พันธบัตรออมทรัพย์ หุ้นกู้และทองคํา ลงทุนง่าย และเพิ่มทางเลือกด้วยกองทุนรวมที่คัดสรรจาก บลจ. ชั้นนํามารวมไว้ด้วยกัน
“NEXT INVEST” แอปลงทุนของคนตัวเล็ก มีจุดเด่นที่ลูกค้าสามารถสมัครใช้งานง่ายรวดเร็วภายใน 2 นาที โดยไม่ต้องใช้เอกสาร เปิดบัญชีที่เดียวเข้าถึงทุกสินทรัพย์ทั่วโลก ลงทุนได้ทุกสินทรัพย์ทั่วโลก เพียง 100 บาท ก็เริ่มลงทุนได้ (เฉพาะกองที่ไม่มีขั้นต่ํา) รวมถึงการยกเว้นค่าธรรมเนียม W-8 ben สําหรับเทรดหุ้นอเมริกา (ปกติ 2,000 บาทต่อ 3 ปี) พร้อมเสิร์ฟความรู้จากกูรูด้านการลงทุนจากทีม Krungthai CIO Office ช่วยแนะนําการลงทุน สร้างโอกาสรับผลตอบแทนอย่างมืออาชีพ
“NEXT INVEST” สะท้อนถึงความมุ่งมั่นในการพัฒนาผลิตภัณฑ์และบริการทางการเงินอย่างไม่หยุดยั้ง โดยพัฒนาขึ้นจากความสามารถเทคโนโลยี AI ผสานกับความเชี่ยวชาญด้านการลงทุน เกิดเป็นฟีเจอร์ใหม่ที่ออกแบบบนพื้นฐานความเข้าใจความต้องการที่แตกต่างของผู้ลงทุนแต่ละกลุ่ม ทั้งผู้ลงทุนหน้าใหม่ และผู้ลงทุนที่มีประสบการณ์ ทําให้สามารถตอบโจทย์การออมและการลงทุนครบวงจร โดยมุ่งหวังที่จะเพิ่มโอกาสให้ทุกคนสามารถเข้าสู่การลงทุนในหลากหลายรูปแบบจากทุกมุมโลก สร้างการเติบโตทางการเงินอย่างมั่นคงได้อย่างทั่วถึงและเท่าเทียม ตอบโจทย์เป้าหมายการพัฒนาอย่างยั่งยืน (SDGs) ทั้งในด้านสิ่งแวดล้อม จากการพัฒนาผลิตภัณฑ์การลงทุนที่ไม่ใช้กระดาษ (Paperless) สนับสนุนให้ประชาชนทุกกลุ่มเข้าถึงการออมและการลงทุนอย่างทั่วถึง ลดความเหลื่อมล้ํา สร้างความมั่นคงทางการเงินอย่างยั่งยืน ขับเคลื่อนเศรษฐกิจให้เติบโตสู่ความยั่งยืน”
สําหรับผู้สนใจสามารถเปิดใช้บริการ NEXT INVEST ผ่านแอปฯ Krungthai NEXT โดยเลือกบริการ เลือก กองทุนรวม / หุ้น หรือสอบถามรายละเอียดเพิ่มเติมได้ที่ ธนาคารกรุงไทยทุกสาขาหรือ Krungthai Contact Center โทร. 02-111-1111 หรือ www.krungthai.com
รัฐบาลไทย-ข่าวทำเนียบรัฐบาล-รัฐบาลอนุมัติต่ออายุลดภาษีสรรพสามิตน้ำมันดีเซล ต่อไปอีก 4 เดือน
วันอังคารที่ 24 มกราคม 2566
รัฐบาลอนุมัติต่ออายุลดภาษีสรรพสามิตน้ํามันดีเซล ต่อไปอีก 4 เดือน
วันศุกร์ที่ 20 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลแบ่งเบาภาระค่าครองชีพประชาชนอย่างต่อเนื่อง
โดยอนุมัติหลักการร่างกฎกระทรวงกําหนดพิกัดอัตราภาษีสรรพสามิต
ซึ่งเป็นการต่ออายุการปรับลดอัตราภาษีสรรพสามิตน้ํามันดีเซลและน้ํามันอื่น ๆ ที่คล้ายกัน ลงประมาณ 5
บาท/ลิตร ต่อไปอีก 4 เดือน จากเดิมสิ้นสุดในวันนี้(20ม.ค.66) ขยายเป็นถึง 20 พ.ค.2566
เพื่อรักษาระดับราคาขายปลีกน้ํามันดีเซลในประเทศไม่ให้เพิ่มสูงขึ้นอย่างรวดเร็วจนส่งผลกระทบต่อค่าครองชี
พของประชาชนในสถานการณ์ที่ราคาพลังงานของโลกยังคงผันผวนและสูงอยู่
เนื่องจากน้ํามันดีเซลเป็นต้นทุนการผลิตของทุกภาคส่วนอุตสาหกรรมตั้งแต่ต้นน้ําจนถึงปลายน้ํา ทั้งนี้
กระทรวงการคลังจะติดตามสถานการณ์ราคาน้ํามันอย่างใกล้ชิด
เพื่อพิจารณาความเหมาะสมของการปรับลดอัตราภาษี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประดับไฟเยาวราชรับตรุษจีน 2566 และฉลองสัมพันธ์ทางการทูต 48 ปี ไทย-จีน
วันอังคารที่ 24 มกราคม 2566
24/01/2566
ประดับไฟเยาวราชรับตรุษจีน 2566 และฉลองสัมพันธ์ทางการทูต 48 ปี ไทย-จีน
วันอาทิตย์ที่ 22 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลกระตุ้นการท่องเที่ยวในช่วงต้นปีอย่างต่อเนื่อง
โดยจัดกิจกรรมประดับตกแต่งไฟต้อนรับเทศกาลตรุษจีนและเฉลิมฉลองวาระครบรอบ 48
ปีความสัมพันธ์ทางการทูตไทย-จีน ภายใต้แนวคิด“สิริมงคล รุ่งเรือง โชคดี ปีกระต่าย” ประกอบด้วย
ซุ้มอุโมงค์ประดับไฟรูปกระต่ายในดวงจันทร์ และโคมไฟประดับถนน ระยะทางรวม 200 เมตร
เพื่อให้ย่านเยาวราช ซึ่งเป็นพื้นที่ชุมชนชาวจีนที่ใหญ่ที่สุดแห่งหนึ่งของประเทศไทย
มีบรรยากาศแห่งการเฉลิมฉลองวันขึ้นปีใหม่ของชาวจีน
ส่งเสริมบรรยากาศการท่องเที่ยวของย่านเยาวราชให้มีความคึกคักมากยิ่งขึ้น
ประชาชนสามารถเที่ยวชมได้ถึงวันที่ 15 ก.พ.2566 เวลา 18.00 – 24.00 น. บริเวณซุ้มประตูเฉลิมพระเกียรติ
6 พรรษา หรือวงเวียนโอเดียน และ ถนนเยาวราช
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางบก ร่วมมือกับสมาคมและผู้ผลิตยานยนต์ไทยแก้ไขปัญหาถุงลมนิรภัยไม่ได้มาตรฐาน พร้อมเปิดใช้งาน “ระบบแจ้งเตือนถุงลมนิรภัย” เมื่อมีการดำเนินการทางทะเบียน และภาษีรถ
วันอังคารที่ 24 มกราคม 2566
กรมการขนส่งทางบก ร่วมมือกับสมาคมและผู้ผลิตยานยนต์ไทยแก้ไขปัญหาถุงลมนิรภัยไม่ได้มาตรฐาน พร้อมเปิดใช้งาน “ระบบแจ้งเตือนถุงลมนิรภัย” เมื่อมีการดําเนินการทางทะเบียน และภาษีรถ
...
กรมการขนส่งทางบก ร่วมมือกับสมาคมและผู้ผลิตยานยนต์ไทยแก้ไขปัญหาถุงลมนิรภัยไม่ได้มาตรฐาน พร้อมเปิดใช้งาน “ระบบแจ้งเตือนถุงลมนิรภัย” เมื่อมีการดําเนินการทางทะเบียน และภาษีรถตั้งแต่บัดนี้เป็นต้นไป
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า จากกรณีรถตู้ตามที่มีรายงานปัญหาการทํางานผิดปกติของถุงลมนิรภัย ยี่ห้อทาคาตะ (Takata) ในรถยนต์ที่ผลิตและจําหน่าย ในระหว่างปี 2541 - 2561 ที่เป็นปัญหาในหลายประเทศทั่วโลกรวมทั้งประเทศไทย ซึ่งอาจเป็นอันตรายกับผู้ขับรถและผู้โดยสารได้ กรมการขนส่งทางบก (ขบ.) สมาคมอุตสาหกรรมยานยนต์ไทย และบริษัทรถยนต์ ได้ร่วมกันดําเนินมาตรการต่าง ๆ ตั้งแต่ปี 2561 เพื่อแจ้งให้เจ้าของรถที่เข้าข่ายรถติดตั้งถุงลมนิรภัยยี่ห้อทาคาตะ นํารถมาตรวจสอบและแก้ไขถุงลมนิรภัยอย่างต่อเนื่อง ทั้งในด้านการสนับสนุนข้อมูลเพื่อใช้ติดต่อเจ้าของรถ รวมถึงการจัดกิจกรรมประชาสัมพันธ์ตามช่องทางต่าง ๆ ของ ขบ. โดยปัจจุบันมีจํานวนรถที่ได้รับการแก้ไขถุงลมนิรภัยแล้วกว่า 1 ล้านคัน แต่อย่างไรก็ตามยังคงมีรถยนต์อีกกว่า 6 แสนคัน ที่ยังมิได้นํารถเข้ารับการตรวจสอบและแก้ไข ดังนั้น เพื่อให้การแก้ไขปัญหาการติดตามถุงลมนิรภัยไม่ได้มาตรฐานมีประสิทธิภาพมากยิ่งขึ้น ขบ. ร่วมมือกับสมาคมและผู้ผลิตยานยนต์ไทยจึงจัดทํา “ระบบแจ้งเตือนถุงลมนิรภัย” ตั้งแต่วันที่ 23 มกราคม 2566 เป็นต้นไป เพื่อแจ้งเตือนเมื่อมีการดําเนินการทางทะเบียนและภาษีรถ ทั้งที่สํานักงานขนส่งทั่วประเทศและระบบชําระภาษีรถประจําปีออนไลน์ (DLT E-Service) หากระบบตรวจสอบและพบว่าเป็นรถที่เข้าข่ายเปลี่ยนถุงลมนิรภัยเจ้าหน้าที่จะทําการแจ้งโดยทันที หรือในกรณีดําเนินการชําระภาษีรถประจําปีผ่านระบบออนไลน์ (DLT E-Service) ระบบจะขึ้นหน้าต่างแจ้งเตือนทันที โดยทั้ง 2 ระบบจะมีการขอข้อมูล ชื่อ - นามสกุล และเบอร์ติดต่อเพื่อนําไปใช้ในการติดต่อให้เจ้าของรถนํารถไปตรวจสอบและแก้ไขถุงลมนิรภัย ซึ่งประชาชนสามารถเลือกได้ว่าจะยินยอมให้ข้อมูลหรือปฏิเสธไม่ให้ข้อมูล ทั้งนี้ เมื่อดําเนินการด้านทะเบียนและภาษีรถแล้วเสร็จ จะมีข้อความเตือนที่ใบเสร็จรับเงินให้นํารถเข้ารับบริการที่ศูนย์บริการใกล้บ้านหรือตรวจสอบข้อมูลได้ที่ www.checkairbag.com อีกด้วย
รองอธิบดีกรมการขนส่งทางบก กล่าวเพิ่มเติมว่า เพื่อให้ประชาชนใช้รถที่ได้มาตรฐานและปลอดภัย จึงขอเชิญชวนประชาชนตรวจสอบว่ารถของท่านเข้าข่ายต้องเข้ารับการตรวจสอบและแก้ไขถุงลมนิรภัยหรือไม่ ผ่านช่องทางเว็บไซต์ www.checkairbag.com หากพบว่าเป็นรถที่เข้าข่ายติดตั้งถุงลมนิรภัยยี่ห้อทาคาตะ ให้รีบนํารถเข้ารับการตรวจสอบและแก้ไขที่ศูนย์บริการรถยนต์ใกล้บ้านทั่วประเทศ “ฟรี...ไม่มีค่าใช้จ่ายใด ๆ ทั้งสิ้น” ขบ. มีเป้าหมายที่จะต้องเรียกคืนรถที่เข้าข่าย “ทุกคัน” มาเข้ารับการตรวจสอบและแก้ไขถุงลมนิรภัย เพื่อเป็นการปกป้องชีวิตและทรัพย์สินของผู้บริโภค และเพื่อให้เกิดความปลอดภัยสูงสุดต่อประชาชนผู้ใช้รถทุกคนต่อไป
รัฐบาลไทย-ข่าวทำเนียบรัฐบาล-รมว.สุชาติ ส่ง ‘ที่ปรึกษา’ เปิดอบรมส่งเสริมสวัสดิการแรงงานสูงอายุ พัฒนาคุณภาพชีวิตหลังเกษียณ
วันอังคารที่ 24 มกราคม 2566
24/01/2566
รมว.สุชาติ ส่ง ‘ที่ปรึกษา’ เปิดอบรมส่งเสริมสวัสดิการแรงงานสูงอายุ พัฒนาคุณภาพชีวิตหลังเกษียณ
รมว.สุชาติ ส่ง ‘ที่ปรึกษา’ เปิดอบรมส่งเสริมสวัสดิการแรงงานสูงอายุ พัฒนาคุณภาพชีวิตหลังเกษียณ
วันที่24มกราคม2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการอบรมโครงการส่งเสริมสวัสดิการแรงงานสูงอายุเพื่อพัฒนาคุณภาพชีวิตโดยมีนายกเทศมนตรีตําบลบ้านลาดหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและชาวบ้านในพื้นที่ร่วมต้อนรับณห้องประชุมสหกรณ์การเกษตรบ้านลาดจํากัดตําบลบ้านลาดอําเภอบ้านลาดจังหวัดเพชรบุรี
นางธิวัลรัตน์กล่าวว่ารัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับกลุ่มผู้ใช้แรงงานทุกเพศทุกวัยซึ่งถือว่ามีบทบาทสําคัญในการขับเคลื่อนเศรษฐกิจให้สามารถแข่งขันกับนานาประเทศได้กระทรวงแรงงานได้ตระหนักถึงความสําคัญของผู้สูงอายุและจากการรายงานการศึกษาวิเคราะห์สถานการณ์แรงงานสูงอายุของประชากรไทยพบว่าสัดส่วนของประชากรผู้สูงอายุที่มีอายุ60ปีขึ้นไปมีแนวโน้มเพิ่มขึ้นอย่างต่อเนื่องซึ่งเป็นประชากรกลุ่มใหญ่ของจังหวัดเพชรบุรีในขณะเดียวกันนี้ประชากรวัยแรงงานอายุ15 - 49ปีมีจํานวนลดลงการจัดอบรมในวันนี้ถือเป็นสิ่งที่ดีและมีความเหมาะสมอย่างยิ่งในการเตรียมความพร้อมให้แรงงานสูงอายุมีคุณภาพชีวิตที่ดีหลังเกษียณอายุการทํางานสามารถพึ่งตัวเองให้ได้มากที่สุดเป็นภาระต่อสังคมให้น้อยที่สุดการที่สํานักงานสวัสดิการและคุ้มครองแรงงานจังหวัดเพชรบุรีได้ตระหนักถึงความสําคัญและดําเนินการโครงการดังกล่าวจึงถือว่าเป็นสิ่งที่ดีในการเสริมสร้างองค์ความรู้และจัดบริการสวัสดิการแรงงานที่จําเป็นให้แก่แรงงานสูงอายุเพื่อสามารถนําไปใช้เป็นแนวทางในการดํารงชีวิตอย่างมีคุณค่าและมีศักดิ์ศรีต่อไป
นางธิวัลรัตน์กล่าวต่อว่าสําหรับโครงการดังกล่าวจัดขึ้นโดยสํานักงานสวัสดิการและคุ้มครองแรงงานจังหวัดเพชรบุรีมีวัตถุประสงค์เพื่อเป็นการเตรียมความพร้อมเข้าสู่การเกษียณอายุการทํางานอย่างมีคุณภาพตลอดจนเป็นการส่งเสริมการจัดสวัสดิการเพื่อพัฒนาคุณภาพชีวิตแรงงานสูงอายุให้มีคุณภาพชีวิตที่ดีหลังเกษียณอายุเนื่องจากปัจจุบันประเทศไทยกําลังเข้าสู่สังคมสูงวัยทั้งนี้ในส่วนสถานการณ์ผู้สูงอายุในจังหวัดเพชรบุรีข้อมูลของสํานักงานสถิติจังหวัดเพชรบุรีซึ่งได้สํารวจเมื่อปี2565พบว่ามีจํานวนประชากรที่มีอายุตั้งแต่60ปีขึ้นไปจํานวน93,990คนจากประชากรในจังหวัดทั้งหมด468,193คนหรือคิดเป็นร้อยละ20ของประชากรในจังหวัดทั้งหมดและคาดการณ์ว่าจํานวนประชากรของผู้สูงอายุจะเพิ่มขึ้นอีกในอนาคตสําหรับผู้เข้าอบรมในครั้งนี้ประกอบด้วยลูกจ้างจากสถานประกอบกิจการในจังหวัดเพชรบุรีจํานวน40คนเพื่อเตรียมความพร้อมให้มีคุณภาพชีวิตที่ดีหลังเกษียณอายุต่อไป
+++++++++++++++++++
กองเผยแพร่และประชาสัมพันธ์
24มกราคม2566
รัฐบาลไทย-ข่าวทำเนียบรัฐบาล-รมว.สุชาติ ส่งเลขาเปิด Skill Expo สุดยิ่งใหญ่ที่ขอนแก่น โชว์ทักษะและนวัตกรรมแห่งอนาคต
วันจันทร์ที่ 23 มกราคม 2566
รมว.สุชาติ ส่งเลขาเปิด Skill Expo สุดยิ่งใหญ่ที่ขอนแก่น โชว์ทักษะและนวัตกรรมแห่งอนาคต
ก.แรงงาน จัด Skill Expo ที่ขอนแก่น  ภายใต้แนวคิด “สร้าง เสริม เติม ต่อ” โชว์ทักษะ เทคโนโลยีและนวัตกรรม
รัฐบาลไทย-ข่าวทำเนียบรัฐบาล-ครม.อนุมัติลงทุนจัดตั้งนิคมอุตสาหกรรมในพื้นที่ EEC และจังหวัดลำพูน มูลค่าลงทุน 2 โครงการกว่า 6 พันลบ. มุ่งส่งเสริมอุตสาหกรรมเป้าหมาย
วันอังคารที่ 24 มกราคม 2566
24/01/2566
ครม.อนุมัติลงทุนจัดตั้งนิคมอุตสาหกรรมในพื้นที่ EEC และจังหวัดลําพูน มูลค่าลงทุน 2 โครงการกว่า 6 พันลบ. มุ่งส่งเสริมอุตสาหกรรมเป้าหมาย
ครม.อนุมัติลงทุนจัดตั้งนิคมอุตสาหกรรมในพื้นที่ EEC และจังหวัดลําพูน มูลค่าลงทุน 2 โครงการกว่า 6 พันลบ. มุ่งส่งเสริมอุตสาหกรรมเป้าหมาย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 24 มกราคม 2566 ว่า ครม.เห็นชอบการลงทุนจัดซื้อที่ดินโครงการจัดตั้งนิคมอุตสาหกรรมในพื้นที่เขตพัฒนาพิเศษภาคตะวันออก (EEC) และจังหวัดลําพูน รวม 2 โครงการ ดังนี้
1.โครงการจัดตั้งนิคมอุตสาหกรรมในพื้นที่เขตพัฒนาพิเศษภาคตะวันออก (EEC) มีมูลค่าการลงทุนประมาณ 4,385 ล้านบาท โดยใช้จ่ายจากรายได้และเงินสะสมของการนิคมอุตสาหกรรมแห่งประเทศไทย (กนอ.) ทั้งหมด โครงการตั้งอยู่ในพื้นที่ตําบลสํานักทอง อําเภอเมืองระยอง จังหวัดระยอง เป็นที่ดินประเภทพัฒนาอุตสาหกรรม มีเนื้อที่ประมาณ 1,482 ไร่ มุ่งเน้นอุตสาหกรรมเป้าหมาย เช่น ยานยนต์สมัยใหม่ การบินและโลจิสติกส์ หุ่นยนต์อิเล็กทรอนิกส์อัจฉริยะ เชื้อเพลิงชีวภาพและเคมีชีวภาพ รีไซเคิลกากอุตสาหกรรม และกลุ่มอุตสาหกรรมการแพทย์ สําหรับกลุ่มเป้าหมายของโครงการนี้ เป็นผู้ประกอบการญี่ปุ่น คาดว่าพื้นที่จะถูกขายหรือให้เช่าหมดภายใน 5 ปี หลังก่อสร้างเสร็จ ประโยชน์ที่จะได้รับจากโครงการนี้ ก่อให้เกิดการขยายตัวทางเศรษฐกิจและสังคม โดยคาดว่าจะเกิดการจ้างงานประมาณ 13,920 คน และเกิดผลผลิตรวมให้กับประเทศในสาขาต่าง ๆ มากถึง 1,542.34 ล้านบาท
2.โครงการจัดตั้งนิคมอุตสาหกรรมในพื้นที่จังหวัดลําพูน มีมูลค่าการลงทุนประมาณ 2,160 ล้านบาท โดยใช้จ่ายจากรายได้และเงินสะสมของการนิคมอุตสาหกรรมแห่งประเทศไทย (กนอ.) ทั้งหมด โครงการนี้ตั้งอยู่ในพื้นที่ตําบลมะเขือแจ้ และตําบลบ้านกลาง อําเภอเมืองลําพูน จังหวัดลําพูน เป็นที่ดินประเภทอุตสาหกรรมทั่วไปที่ไม่เป็นมลพิษต่อสิ่งแวดล้อมและคลังสินค้า มีเนื้อที่ประมาณ 653 ไร่ และที่ดินถนนทางเข้าประมาณ 25 ไร่ มุ่งเน้นอุตสาหกรรมเป้าหมาย เช่น ชิ้นส่วนอิเล็กทรอนิกส์ เครื่องประดับ เครื่องนุ่งห่ม แปรรูปอาหาร และ Bio Technology สําหรับกลุ่มเป้าหมายของโครงการนี้ เป็นผู้ประกอบการญี่ปุ่นเช่นกัน คาดว่าพื้นที่จะถูกขายหรือให้เช่าหมดภายใน 5 ปี หลังก่อสร้างเสร็จ ประโยชน์ที่จะได้รับจากโครงการนี้ ก่อให้เกิดการขยายตัวทางเศรษฐกิจและสังคม โดยคาดว่าจะเกิดการจ้างงานประมาณ 8,415 คน และเกิดผลผลิตรวมให้กับประเทสในสาขาต่าง ๆ มากถึง 277.85 ล้านบาท
นางสาวรัชดา กล่าวด้วยว่า ที่ประชุมให้การนิคมอุตสาหกรรมแห่งประเทศไทย ควรมีแผนรองรับความเสี่ยงที่อาจเกิดขึ้นในกรณีที่ไม่สามารถซื้อที่ดินจากเอกชนได้ครบตามเป้าหมายที่ตั้งไว้ ซึ่งอาจพิจารณาทบทวนรูปแบบการลงทุนใหม่ โดยเปรียบเทียบความคุ้มค่าระหว่างการลงทุนจัดตั้งนิคมอุตสาหกรรมใหม่กับการพัฒนาขยายพื้นที่ในนิคมอตุสาหกรรมเดิมที่มีอยู่แล้ว เพื่อให้สามารถใช้พื้นที่เดิมได้อย่างเต็มศักยภาพต่อไป
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.ราชบุรี
วันอังคารที่ 24 มกราคม 2566
นายกรัฐมนตรี ตรวจราชการ จ.ราชบุรี
วันพฤหัสบดีที่ 19 มกราคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.ราชบุรี ในวันนี้(19ม.ค.66)
โดยตรวจเยี่ยมการพัฒนาเศรษฐกิจวัฒนธรรมชุมชน การท่องเที่ยวเชิงวัฒนธรรม วิถีวัฒนธรรมชุมชนไท-ยวน
ชุมชนคุณธรรม และกาดวิถีชุมชนคูบัว ณ วัดโขลงสุวรรณ ต.คูบัว อ.เมืองราชบุรี โดยกาดวิถีชุมชนคูบัว
ตั้งขึ้นในปี 2560 เพื่อเป็นสถานที่จําหน่ายสินค้าของคนในชุมชน พร้อมทั้งเผยแพร่ศิลปะวัฒนธรรมของชาวไท-
ยวน ด้านการแต่งกาย ภาษา อาหาร การแสดง
ตลอดจนสืบทอดให้คนในชุมชนเกิดความรักและความรู้สึกเป็นเจ้าของพื้นที่ สร้างอาชีพ
สร้างรายได้แก่ชุมชนอย่างยั่งยืน นอกจากนี้ นายกรัฐมนตรียังเป็นประธานเปิดงานเทศกาลตรุษจีน จ.ราชบุรี
บริเวณริมเขื่อนรัฐประชาพัฒนา ต.หน้าเมือง อ.เมืองราชบุรี ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ Jetro Bangkok และ JCC เข้าพบ เพื่อรายงานสรุปผลแนวโน้มทางเศรษฐกิจ ประจำครึ่งปีหลัง พ.ศ. 2565
วันอังคารที่ 24 มกราคม 2566
24/01/2566
รัฐมนตรีฯ สุริยะ ให้ Jetro Bangkok และ JCC เข้าพบ เพื่อรายงานสรุปผลแนวโน้มทางเศรษฐกิจ ประจําครึ่งปีหลัง พ.ศ. 2565
รัฐมนตรีฯ สุริยะ ให้ Jetro Bangkok และ JCC เข้าพบ เพื่อรายงานสรุปผลแนวโน้มทางเศรษฐกิจ ประจําครึ่งปีหลัง พ.ศ. 2565
วันนี้ (24 มกราคม 2566) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายคุโรดะ จุน (Mr. KURODA Jun) ประธานองค์การส่งเสริมการค้าต่างประเทศของญี่ปุ่น (Jetro Bangkok) และคณะกรรมการบริหารของหอการค้าญี่ปุ่น-กรุงเทพฯ (JCC) เข้าพบเพื่อรายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีหลัง พ.ศ. 2565 พร้อมทั้งร่วมสนทนาแลกเปลี่ยนความคิดเห็นภาพรวมด้านเศรษฐกิจอุตสาหกรรมร่วมกัน โดยมีนายณัฐพล รังสิตพล ปลัดกระทรวงอุตสาหกรรม เข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม.อนุมัติ 686 ลบ. เดินหน้าโครงการพัฒนาเครือข่ายดูแลสุขภาพจิต ผลิตแพทย์และบุคลากรจิตเวชเพิ่ม 2,950 คน ยกระดับคุณภาพการรักษาใกล้บ้าน
วันอังคารที่ 24 มกราคม 2566
24/01/2566
ครม.อนุมัติ 686 ลบ. เดินหน้าโครงการพัฒนาเครือข่ายดูแลสุขภาพจิต ผลิตแพทย์และบุคลากรจิตเวชเพิ่ม 2,950 คน ยกระดับคุณภาพการรักษาใกล้บ้าน
ครม.อนุมัติ 686 ลบ. เดินหน้าโครงการพัฒนาเครือข่ายดูแลสุขภาพจิต ผลิตแพทย์และบุคลากรจิตเวชเพิ่ม 2,950 คน ยกระดับคุณภาพการรักษาใกล้บ้าน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 24 มกราคม 2566 ว่า ครม.เห็นชอบโครงการพัฒนาเครือข่ายระบบด้านการดูแลสุขภาพจิต กรอบวงเงิน 686.07 ล้านบาท ระยะเวลาดําเนินการ 5 ปี ปีงบประมาณ พ.ศ.2566 – 2570 ซึ่งเป็นส่วนหนึ่งของแนวทางการป้องกันและแก้ไขปัญหาสุขภาพจิต โดยมอบหมายให้กระทรวงสาธารณสุขเป็นผู้ดําเนินการ ทั้งนี้ ปัจจุบันไทยมีบุคลากรด้านสุขภาพจิตรวม 5,946 คน (คิดเป็น 8.99 ต่อแสนประชากร ต่ํากว่าค่าเฉลี่ยทั่วโลก) และแต่ละปีจะผลิตบุคลากรด้านสุขภาพจิตได้ 488 คนต่อปี ซึ่งไม่เพียงพอต่อการบริการประชาชน
โครงการพัฒนาเครือข่ายระบบด้านการดูแลสุขภาพจิต มีวัตถุประสงค์เพื่อพัฒนาบุคลากรด้านสุขภาพจิตให้ครอบคลุมทั่วประเทศ และยกระดับคุณภาพบริการสุขภาพจิตให้ประชาชนได้ โดยไม่จําเป็นต้องส่งต่อไปยังโรงพยาบาลที่อยู่ห่างไกล โครงการนี้มีเป้าหมาย คือ เพิ่มกําลังคนด้านสุขภาพจิต จํานวน 2,950 คน แบ่งเป็น 1.ด้านจิตแพทย์ทั่วไป 150 คน 2.ด้านพยาบาลเฉพาะทางสุขภาพจิตและจิตเวช 1,500 คน 3.ด้านพยาบาลเชี่ยวชาญด้านสุขภาพจิตและจิตเวช 100 คน 4.ด้านนักจิตวิทยาคลินิก 400 คน 5.ด้านนักสังคมสงเคราะห์จิตเวช 400 คน 6.ด้านนักกิจกรรมบําบัดจิตเวช 250 คน 7.ด้านเภสัชกรจิตเวช 150 คน โดยมีระยะเวลาดําเนินการ 5 ปี ปีงบประมาณ พ.ศ.2566 – 2570 ส่วนวิธีการดําเนินโครงการ อาทิ 1.ประสานความร่วมมือกับสภาวิชาชีพ สถาบันฝึกอบรมของทุกสาขาวิชาชีพ เพื่อจัดทําแผนร่วมกัน โดยพัฒนาบุคลากรเดิมให้เป็นผู้เชี่ยวชาญเพิ่มขึ้น 2.พัฒนาศักยภาพสถานบริการและบุคลากรในสังกัดกระทรวงสาธารณสุขและกระทรวงการอุดมศึกษา วิทยาศาสตร์ วิจัยและนวัตกรรม เพื่อเพิ่มหน่วยผลิตบุคลากรจิตเวชจากต้นทุนที่มีอยู่ และ 3.ติดตามประเมินผลการพัฒนาบุคลากรแต่ละสาขาและระบบบริการจิตเวชและยาเสพติด
นางสาวรัชดา กล่าวด้วยว่า ประโยชน์ที่จะได้รับจากโครงการนี้ 1.สามารถเพิ่มการผลิตบุคลากรด้านสุขภาพจิตของไทยได้ปีละ 590 คน รวม 2,950 คน ภายในระยะเวลา 5 ปี 2.โรงพยาบาลในสังกัดกระทรวงสาธารณสุขทั่วประเทศ มีสหวิชาชีพด้านสุขภาพจิตเพียงพอต่อการจัดบริการให้ประชาชนในทุกอําเภอ 3.ประชาชนที่มีภาวะซึมเศร้า เสี่ยงฆ่าตัวตาย ก่อความรุนแรง ได้รับการวินิจฉัยและเข้าถึงการรักษาที่มีคุณภาพใกล้บ้านอย่างต่อเนื่อง ทําให้มีคุณภาพชีวิตที่ดีขึ้น และไม่ก่อความรุนแรงในชุมชน และ 4.ผู้ป่วยจิตเวชสามารถเข้าถึงบริการจิตเวชอย่างต่อเนื่อง
รัฐบาลไทย-ข่าวทำเนียบรัฐบาล-สถานีกลางกรุงเทพอภิวัฒน์ เป็นต้นทาง-ปลายทาง รถไฟทางไกล 19 ม.ค.66 เป็นต้นไป
วันอังคารที่ 24 มกราคม 2566
24/01/2566
สถานีกลางกรุงเทพอภิวัฒน์ เป็นต้นทาง-ปลายทาง รถไฟทางไกล 19 ม.ค.66 เป็นต้นไป
วันพุธที่ 18 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลมุ่งมั่นยกระดับคุณภาพชีวิตประชาชนด้านการเดินทางด้วยขนส่งสาธารณะ
โดยตั้งแต่วันพรุ่งนี้(19ม.ค.66) เป็นต้นไป จะเริ่มใช้สถานีกลางกรุงเทพอภิวัฒน์ หรือ สถานีกลางบางซื่อ
เป็นต้นทางและปลางทางของขบวนรถไฟทางไกลกลุ่มขบวนรถด่วนพิเศษ รถด่วน รถเร็ว รวม 52 ขบวน
ประกอบด้วย สายเหนือ สายตะวันออกเฉียงเหนือ และสายใต้
ประชาชนที่ต้องการใช้บริการสามารถตรวจสอบเวลาเดินรถและราคาตั๋วโดยสารได้ทางแอปพลิเคชัน “SRT
Timetable กําหนดเวลาเดินรถ” และสํารองที่นั่งล่วงหน้าได้ทางแอปพลิเคชัน “D-Ticket” ทั้งนี้ จะมีรถ
Shuttle Bus ให้บริการรับส่งผู้โดยสารฟรี ระหว่างสถานีกลางกรุงเทพอภิวัฒน์
กับสถานีรถไฟกรุงเทพหัวลําโพง รถออกทุก 30 นาที ตั้งแต่เวลา 04.30 – 23.00 น.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บสย. ร่วมขับเคลื่อน SMEs ไทย สู่ความยั่งยืนทางเศรษฐกิจ ยกระดับเกษตรแปรรูป “โกลด์มิลค์” ฟาร์มโคนม มาตรฐานโลก ชู BCG Model สู่ธุรกิจสีเขียวเพื่อสิ่งแวดล้อม
วันอังคารที่ 24 มกราคม 2566
24/01/2566
บสย. ร่วมขับเคลื่อน SMEs ไทย สู่ความยั่งยืนทางเศรษฐกิจ ยกระดับเกษตรแปรรูป “โกลด์มิลค์” ฟาร์มโคนม มาตรฐานโลก ชู BCG Model สู่ธุรกิจสีเขียวเพื่อสิ่งแวดล้อม
นายกรัฐมนตรี เยี่ยมชมนิทรรศการ “กระทรวงการคลัง ขับเคลื่อน SMEs ไทย สู่ความยั่งยืนทางเศรษฐกิจ” ก่อนการประชุม ครม. โดยมี รมว.คลัง รมช.คลัง พร้อมด้วยกรรมการและ ผจก.ทั่วไป บสย. ได้นําผู้บริหาร บริษัท โกลด์มิลค์ จํากัด เข้าพบเพื่อประชาสัมพันธ์ดําเนินกิจการ
พล.อ.ประยุทธ์ จันทร์โอชา นายกรัฐมนตรี เยี่ยมชมนิทรรศการ “กระทรวงการคลัง ขับเคลื่อน SMEs ไทย สู่ความยั่งยืนทางเศรษฐกิจ” ก่อนการประชุมคณะรัฐมนตรี โดยนายอาคม เติมพิทยาไพสิฐ รัฐมนตรีว่าการกระทรวงการคลัง นายสันติ พร้อมพัฒน์ รัฐมนตรีช่วยว่าการกระทรวงการคลัง พร้อมด้วย นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ได้นําผู้บริหาร บริษัท โกลด์มิลค์ จํากัด เข้าพบเพื่อประชาสัมพันธ์ การดําเนินกิจการฟาร์มโคนม “โกลด์มิลค์” ซึ่งมีการพัฒนาองค์กรและยกระดับสู่เกษตรแปรรูปที่สร้างมูลค่าเพิ่มอย่างต่อเนื่อง พร้อมการก้าวสู่ BCG Model เพื่อธุรกิจยั่งยืน โดยมี บสย. เป็นกลไกผลักดัน “ค้ําประกันสินเชื่อ” สนับสนุนการเข้าถึงแหล่งทุน ณ ตึกสันติไมตรี ทําเนียบรัฐบาล
ปัจจุบัน “โกลด์มิลค์” ได้พัฒนาธุรกิจยกระดับจากนมโรงเรียน สู่ฟาร์มโคนมมาตรฐานระดับโลกเป็นผลสําเร็จ โดยนําหลักการบริหารจัดการมาใช้ตลอดซัพพลายเชนร่วมกับเกษตรกรผู้เลี้ยงโคนม ควบคู่ไปกับความมุ่งมั่นที่จะยกระดับสู่ฟาร์มที่ใหญ่ที่สุดในภูมิภาคเอเชียและมีมาตรฐานการผลิตระดับโลก โดยได้ริเริ่มแนวคิดการพัฒนาคุณภาพน้ํานมวัว ในโครงการผลิตน้ํานมโคสายพันธุ์เกิร์นซีย์ ซึ่งเป็นโคนมสายพันธุ์เก่าแก่และหายาก ที่ยังคงยึดโยงคู่ไปกับการพัฒนาเกษตรกร สู่ Smart Farmer เต็มตัวสร้างมูลค่าเพิ่มให้กับอุตสาหกรรมนม ซึ่ง บสย. ให้การค้ําประกันสินเชื่อต่อเนื่อง ตั้งแต่ปี พ.ศ. 2557 ถึงปัจจุบัน เกือบ 20 ปี วงเงินรวมกว่า 100 ล้านบาท คิดเป็นสัดส่วนการค้ําประกันสินเชื่อภายใต้โครงการตามมาตรการของรัฐบาลถึง 70% โดยล่าสุดได้รับอนุมัติค้ําประกันสินเชื่อปี 2564 และ 2565 จากโครงการค้ําประกันสินเชื่อ พ.ร.ก.สินเชื่อฟื้นฟู
บริษัท โกลด์มิลค์ จํากัด วางเป้าหมายสู่การดําเนินธุรกิจอย่างยั่งยืน ภายใต้ BCG Model เศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy) ก้าวไปสู่ Zero waste ทั้งในส่วนของเครื่องจักรการผลิตบรรจุภัณฑ์ ลดมลภาวะ ใช้พลังงานทดแทน ใช้แก๊ส เป็นเชื้อเพลิง ลดเขม่า ควันเสียจากโรงงาน บ่อบําบัดน้ําเสีย การรีไซเคิลโดยใช้ผนังห้องเย็นเก่ามาเป็นกําแพงป้องกันเสียง และระบบการจัดการของเสียในฟาร์มและนําน้ําไปรดแปลงหญ้าเลี้ยงวัวบนพื้นที่ 150 ไร่ โดยทุกกระบวนการและขั้นตอนสู่ BCG Model บสย. ยังพร้อมให้การสนับสนุน ตอบสนองนโยบายรัฐบาล ด้วย 3 บทบาทหลักของ บสย. คือ 1.เพิ่มโอกาสและเติมเต็มศักยภาพทางการเงิน 2.เติมความรู้ และ 3. บทบาทการให้คําปรึกษาในการช่วยแก้ไขปัญหาหนี้ให้กับลูกหนี้ บสย. เพื่อช่วยประคับประคองให้ธุรกิจยังเดินหน้าได้ต่อไป
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ ชื่นชม นักกีฬาปิงปองยุวชนไทย คว้าแชมป์ปิงปองยุวชน เป็นอีกผลงานประวัติศาสตร์ไทย รายการ 2022 ITTF World Hopes Week & Challenge
วันอังคารที่ 24 มกราคม 2566
24/01/2566
​โฆษกรัฐบาล เผย นายกฯ ชื่นชม นักกีฬาปิงปองยุวชนไทย คว้าแชมป์ปิงปองยุวชน เป็นอีกผลงานประวัติศาสตร์ไทย รายการ 2022 ITTF World Hopes Week & Challenge
​โฆษกรัฐบาล เผย นายกฯ ชื่นชม นักกีฬาปิงปองยุวชนไทย คว้าแชมป์ปิงปองยุวชน เป็นอีกผลงานประวัติศาสตร์ไทย รายการ 2022 ITTF World Hopes Week & Challenge
วันนี้ (24 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานนักกีฬายุวชนทีมชาติไทยชายและหญิง ในการแข่งขันเทเบิลเทนนิสยุวชนชิงแชมป์โลก 2022 International Table Tennis Federation World Hopes Week & Challenge (ITTF World Hopes Week & Challenge) ซึ่งจัดที่ประเทศฝรั่งเศส ระหว่างวันที่ 16 - 22 มกราคม 2566
โฆษกประจําสํานักนายกรัฐมนตรี กล่าวว่า มี 2 นักกีฬายุวชนเทเบิลเทนนิสทีมชาติไทย ชายและหญิง ที่ได้เข้าร่วมการแข่งขันนี้ ได้แก่ พลอย กุลภัสสร์ วิจิตรวิริยะกุล และ ค็อปเตอร์ นิมิตร สร้อยพวง ซึ่งผลการแข่งขันคืนวันที่ 22 มกราคม 2566 ปรากฎว่า ประเภทหญิงเดี่ยว พลอย กุลภัสสร์ วิจิตรวิริยะกุล ชนะ ทาชิยา พิยาดาซา จากสหรัฐอเมริกา ในรอบชิงชนะเลิศ เป็นแชมป์ประเภทหญิงเดี่ยวของรายการ และถือเป็นคนที่ 2 ของประวัติศาสตร์ของเทเบิลเทนนิสไทย ที่ได้แชมป์ในรายการนี้ ซึ่ง นาจา เมฆอัมพร เคยทําได้มาแล้ว เมื่อปี 2555 ส่วน ค็อปเปอร์ นิมิตร โชว์ฟอร์มได้ไม่น้อยหน้า จบที่อันดับ 6 ของโลก
“นายกรัฐมนตรีชื่นชมศักยภาพและความสามารถของนักกีฬายุวชนไทย และผู้มีส่วนเกี่ยวข้องที่สามารถสร้างชื่อเสียงและประวัติศาสตร์ให้วงการกีฬาไทยในเวทีโลก เชื่อมั่นว่า น้องๆ นักกีฬายุวชนไทยจะส่งต่อความหวัง ความสามารถ และประสบการณ์รุ่นต่อรุ่น และนําพาวงการกีฬาไทยไปสู่ระดับโลกต่อไป พร้อมทั้งขอบคุณทีมงาน ผู้ดูแล และผู้ฝึกสอน ที่ทุ่มเทแรงกายแรงใจ ที่คอยสนับสนุน และพัฒนานักกีฬาไทยอย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. เห็นชอบช่วยเหลือค่าไฟฟ้า ช่วยประชาชนที่ได้รับผลกระทบ 4 เดือน กรอบวงเงิน 7,500 ล้านบาท
วันอังคารที่ 24 มกราคม 2566
24/01/2566
ครม. เห็นชอบช่วยเหลือค่าไฟฟ้า ช่วยประชาชนที่ได้รับผลกระทบ 4 เดือน กรอบวงเงิน 7,500 ล้านบาท
ครม. เห็นชอบช่วยเหลือค่าไฟฟ้า ช่วยประชาชนที่ได้รับผลกระทบ 4 เดือน กรอบวงเงิน 7,500 ล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (24 มกราคม 2566) เห็นชอบมาตรการช่วยเหลือค่าไฟฟ้าเพื่อบรรเทาผลกระทบต่อประชาชนที่ได้รับผลกระทบจากสถานการณ์ราคาพลังงานที่สูงอยู่ กรอบวงเงิน 7,500 ล้านบาท สําหรับบ้านที่อยู่อาศัยที่ใช้ไฟฟ้าไม่เกิน 300 หน่วย/เดือน โดยให้ส่วนลดค่าไฟฟ้าแก่ผู้ใช้ไฟฟ้าบ้านอยู่อาศัย ในพื้นที่ของ กฟน. และกฟภ. ผู้ใช้ไฟฟ้าบ้านอยู่อาศัยที่เป็นผู้ใช้ไฟฟ้ารายย่อยของ กฟผ. และผู้ใช้ไฟฟ้าในพื้นที่บริการของกิจการไฟฟ้าสวัสดิการสัมปทานกองทัพเรือ เป็นเวลา 4 เดือน ตั้งแต่ค่าไฟฟ้าประจําเดือนมกราคม - เมษายน 2566 โดยกําหนดให้เป็นส่วนลดค่าไฟฟ้าก่อนการคํานวณภาษีมูลค่าเพิ่ม ดังนี้
-ผู้ใช้ไฟฟ้าระหว่าง 1-150 หน่วยต่อเดือน ให้ส่วนลดค่าไฟฟ้า จํานวน 92.04 สตางค์ต่อหน่วย โดยมีผลต่างค่า ft เรียกเก็บและส่วนลด 1.39 สตางค์/หน่วย
- ผู้ใช้ไฟฟ้า ระหว่าง 151 - 300 หน่วยต่อเดือน ให้ส่วนลดค่าไฟฟ้า จํานวน 67.04 สตางค์ต่อหน่วยโดยมีผลต่างค่า ft เรียกเก็บและส่วนลด 26.39 สตางค์/หน่วย
ทั้งนี้คาดว่าจะมีผู้ได้รับการช่วยเหลือรวมทั้งสิ้นประมาณ 19.66 ล้านราย ใช้งบประมาณรวมในกรอบไม่เกิน 7, 500 ล้านบาทหรือประมาณ 1868.06 ล้านบาทต่อเดือน เป็นระยะเวลา 4 เดือน
โฆษกประจําสํานักนายกรัฐมนตรียังได้เปิดเผยว่า ที่ผ่านมา คณะรัฐมนตรีได้มีมติ (19 มีนาคม 2565 และ 19 เมษายน 2565) เห็นชอบมาตรการด้านราคาค่าไฟฟ้า โดยการให้ส่วนลดอัตราค่าไฟฟ้าผันแปร (ค่า ft) แก่ผู้ใช้ไฟฟ้าไม่เกิน 300 หน่วยต่อเดือน ระยะเวลา 4 เดือนตั้งแต่พฤษภาคม - สิงหาคม 65 โดยวงเงิน 1,724.90 ล้านบาท และ มติคณะรัฐมนตรี่( 13 กันยายน 2565) เห็นชอบช่วยเหลือ ค่า ft แก่ผู้ใช้ไฟฟ้าไม่เกิน 500 หน่วยต่อเดือนระยะเวลา 4 เดือน (เดือนกันยายน- ธันวาคม 65 ) วงเงิน 9,128.4120 ล้านบาท ด้วย ทําให้รัฐบาลได้ช่วยค่าไฟฟ้าแก่ประชาชนกลุ่มเปราะบางที่ได้รับผลกระทบ จากสถานการณ์ราคาพลังงานที่สูงขึ้นไปแล้ว 18,353. 362 ล้านบาท
รัฐบาลไทย-ข่าวทำเนียบรัฐบาล-เริ่มแล้ว ! กรมพัฒน์ เร่งอัพสกิลรองรับเทรนด์ดิจิทัล ปี 2566 ตั้งเป้าฝึก 1,200 คน
วันจันทร์ที่ 23 มกราคม 2566
เริ่มแล้ว ! กรมพัฒน์ เร่งอัพสกิลรองรับเทรนด์ดิจิทัล ปี 2566 ตั้งเป้าฝึก 1,200 คน
กระทรวงแรงงาน โดยกรมพัฒนาฝีมือแรงงาน เดินหน้าเสริมทักษะแรงงานด้านดิจิทัล ทั้งแบบออนไซต์ ออนไลน์ เพิ่มความสะดวกยุคดิจิทัลออนไลน์
รัฐบาลไทย-ข่าวทำเนียบรัฐบาล-ร่างกฎกระทรวงกำหนดอัตราการจ่ายเงินสะสมและเงินสมทบ พ.ศ. .... ของกองทุนการออมแห่งชาติ (กอช.)
วันอังคารที่ 24 มกราคม 2566
24/01/2566
ร่างกฎกระทรวงกําหนดอัตราการจ่ายเงินสะสมและเงินสมทบ พ.ศ. .... ของกองทุนการออมแห่งชาติ (กอช.)
เมื่อวันที่ 24 ม.ค.2566 ครม.มีมติเห็นชอบหลักการร่างกฎกระทรวงกําหนดอัตราการจ่ายเงินสะสมและเงินสมทบ พ.ศ. .... ของ กอช. ตามที่ ก.คลังเสนอ มีผลใช้บังคับตั้งแต่วันที่ 1 มกราคม 2566 เป็นต้นไป
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 24 มกราคม 2566 คณะรัฐมนตรีได้มีมติเห็นชอบหลักการร่างกฎกระทรวงกําหนดอัตราการจ่ายเงินสะสมและเงินสมทบ พ.ศ. .... (ร่างกฎกระทรวงฯ) ของกองทุนการออมแห่งชาติ (กอช.) ตามที่กระทรวงการคลังเสนอ โดยร่างกฎกระทรวงฯ ได้ปรับเพิ่มจํานวนเงินสะสมสูงสุดของสมาชิก และจํานวนเงินสมทบสูงสุดที่รัฐบาลจ่ายให้สมาชิก รวมทั้งกําหนดให้มีผลใช้บังคับตั้งแต่วันที่ 1 มกราคม 2566 เป็นต้นไป ดังนี้
จํานวนเงินสะสมและเงินสมทบที่สูงขึ้น จะทําให้สมาชิก กอช. มีเงินบํานาญเพิ่มขึ้น ซึ่งจะช่วยสร้างความมั่นคงในอนาคตให้มีเงินเพียงพอในการดํารงชีพยามชราภาพ โดยสมาชิก กอช. ที่เริ่มออมตั้งแต่อายุ 15 ปี และออมต่อเนื่องจนถึงอายุ 60 ปี จะมีโอกาสได้รับเงินบํานาญประมาณ 12,000 บาทต่อเดือน จากเดิมประมาณ 5,300 บาทต่อเดือนในกรณีส่งเงินสะสมเต็มเพดานเงินสะสม โดยเงินบํานาญที่คาดว่าจะได้รับขึ้นอยู่กับจํานวนเงินในบัญชีประกอบด้วยเงินสะสมของสมาชิก เงินสมทบจากรัฐ และผลตอบแทนจากการนําเงินดังกล่าวไปลงทุน
ทั้งนี้ การปรับเพิ่มจํานวนเงินสะสมสูงสุดและจํานวนเงินสมทบสูงสุดดังกล่าว จะเป็นการสนับสนุนการออมของแรงงานนอกระบบให้เหมาะสมกับสถานการณ์ทางเศรษฐกิจและสังคม เพิ่มแรงจูงใจในการออม รวมทั้งเตรียมความพร้อมรองรับสังคมสูงอายุโดยส่งเสริมให้กลุ่มเยาวชนมีการออมเพื่อการเกษียณเร็วขึ้น
กองนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3651
รัฐบาลไทย-ข่าวทำเนียบรัฐบาล-เร่งรัดโครงการศูนย์ธุรกิจ EEC และเมืองใหม่น่าอยู่อัจฉริยะ คาดปี 67 เปิดรับเอกชนลงทุน
วันอังคารที่ 24 มกราคม 2566
24/01/2566
เร่งรัดโครงการศูนย์ธุรกิจ EEC และเมืองใหม่น่าอยู่อัจฉริยะ คาดปี 67 เปิดรับเอกชนลงทุน
วันอังคารที่ 24 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเร่งรัดโครงการศูนย์ธุรกิจ EEC และเมืองใหม่น่าอยู่อัจฉริยะบนพื้นที่โครงการ 14,619 ไร่ ที่
ต.ห้วยใหญ่ อ.บางละมุง จ.ชลบุรีโดยไตรมาสแรกของปีนี้จะเริ่มสรรหาและคัดเลือกผู้เชี่ยวชาญในการสร้างเมืองอัจฉริยะระดับโลกมาออกแบบแ
ผนผังและจัดโซนโครงการ รวมถึงวิเคราะห์ประเภทธุรกิจที่เหมาะสมเข้าลงทุนในพื้นที่ให้แล้วเสร็จภายใน 18
เดือน และจะเปิดให้เอกชนร่วมลงทุนและพัฒนาพื้นที่ในปี 2567 โดยมีเป้าหมาย คือ ภายในปี 2575
สร้างงานไม่น้อยกว่า 200,000 ตําแหน่ง รองรับแรงงานคุณภาพสูง กระตุ้นการขยายตัวของ GDP เพิ่มขึ้น 2
ล้านล้านบาท ภายใน 10 ปี ตลอดจนก้าวสู่การเป็นศูนย์กลางธุรกิจระดับภูมิภาคและเป็น 1 ใน 10
เมืองน่าอยู่อัจฉริยะของโลกในปี 2580 เพื่อสร้างอนาคตที่ดีให้แก่คนรุ่นถัดไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม USOPC ประกาศรับรองชนิดกีฬา “มวยไทย” เป็นชนิดกีฬาในเวทีระดับสากล
วันอังคารที่ 24 มกราคม 2566
24/01/2566
โฆษกรัฐบาลเผย นายกฯ ปลื้ม USOPC ประกาศรับรองชนิดกีฬา “มวยไทย” เป็นชนิดกีฬาในเวทีระดับสากล
ยกระดับกีฬาประจําชาติของไทยสู่เวทีโลก
วันนี้ (24 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่ “มวยไทย” กีฬาประจําชาติของไทย ได้รับการยอมรับในเวทีการแข่งขันระดับสากล โดยคณะกรรมการโอลิมปิกและพาราลิมปิกแห่งสหรัฐอเมริกา (USOPC) ได้ประกาศรับรอง “มวยไทย” เป็นชนิดกีฬาใหม่ เมื่อวันที่ 10 มกราคม 2566 ที่ผ่านมา ซึ่งเป็นไปตามแนวทางการทํางานที่นายกรัฐมนตรีกําหนดให้ความสําคัญกับกีฬามวยไทย แสดงศักยภาพศิลปะการต่อสู้เพื่อสร้างมูลค่าวัฒนธรรมไทย ถือเป็นอีกหนึ่ง Soft Power สําคัญ
โฆษกประจําสํานักนายกรัฐมนตรี กล่าวเพิ่มเติมว่า หน่วยงานที่เกี่ยวข้องของไทยได้ผลักดันและส่งเสริมกีฬามวยไทยในเวทีสากลอย่างต่อเนื่อง โดยเฉพาะการส่งนักกีฬามวยไทยเข้าแข่งขัน ในมหกรรมกีฬา “The World Games 2022” ที่เมืองเบอร์มิงแอม รัฐอลาบามา ประเทศสหรัฐอเมริกา เมื่อวันที่ 7-17 กรกฎาคม 2565 ควบคู่กับสนับสนุนการถ่ายทอดสด การประชาสัมพันธ์เพื่อสร้างกระแสผ่านการแข่งขัน โดยขณะนั้นไทยส่งกีฬา จํานวน 9 ชนิด ได้แก่ กีฬาทางอากาศ ยูยิตสู เปตอง ซูโม่ บิลเลียดสปอร์ต มวยไทย วูซู เอ็กซ์ตรีม และฟลอร์บอล รวมนักกีฬาไทยร่วมเข้าแข่งทั้งสิ้น 32 คน ขณะที่กีฬามวยไทย มีนักกีฬาทีมชาติไทย ทําได้ 2 เหรียญทอง 1 เหรียญเงิน และ 1 เหรียญทองแดง ซึ่งมวยไทยถือว่าได้รับความนิยมมากที่สุดในการแข่งขันเพราะมีผู้เข้าชมการแข่งขันเต็มความจุของสนาม
“นายกรัฐมนตรียินดีที่กีฬามวยไทย ซึ่งถือเป็นภูมิปัญญาและศิลปวัฒนธรรมที่สืบทอดกันมาอย่างยาวนานของไทย ได้รับการยอมรับในระดับสากล พร้อมขอบคุณการสนับสนุนของทุกหน่วยงานที่เกี่ยวข้อง และได้สั่งการให้ต่อยอดความสําเร็จครั้งนี้เพื่อขับเคลื่อนแผนพัฒนาการกีฬาแห่งชาติ ให้ประสบความสําเร็จ เพื่อให้กีฬาของไทยก้าวสู่ระดับสากลต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-“อลงกรณ์” คิกออฟโครงการสัตว์ปลอดโรค คนปลอดภัยครั้งแรกที่เพชรบุรี ระดมทีมปศุสัตว์ทำหมันสุนัข-แมว
วันจันทร์ที่ 23 มกราคม 2566
“อลงกรณ์” คิกออฟโครงการสัตว์ปลอดโรค คนปลอดภัยครั้งแรกที่เพชรบุรี ระดมทีมปศุสัตว์ทําหมันสุนัข-แมว
“อลงกรณ์” คิกออฟโครงการสัตว์ปลอดโรค คนปลอดภัยครั้งแรกที่เพชรบุรี ระดมทีมปศุสัตว์ทําหมันสุนัข-แมว พร้อมฉีดวัคซีนป้องกันโรคพิษสุนัขบ้า ประชาชนแห่มาใช้บริการเกินเป้า สั่งเพิ่มบริการวันที่ 31 ม.ค.ที่วัดลาดทันที
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ (23 ม.ค.) ว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบหมายให้กรมปศุสัตว์ โดยสํานักงานปศุสัตว์จังหวัดเพชรบุรี สํานักงานปศุสัตว์เขต 7 ด่านกักกันสัตว์เพชรบุรี และตนคิกออฟโครงการสัตว์ปลอดโรค คนปลอดภัยเป็นครั้งแรกของปี 2566 ตามพระปณิธาน ศาสตราจารย์ ดร.สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยจัดหน่วยสัตวแพทย์เคลื่อนที่บริการทําหมันสุนัขและแมว พร้อมฉีดวัคซีนป้องกันโรคพิษสุนัขบ้าที่วัดพลับพลาชัย อําเภอเมืองเพชรบุรี โดยประชาชนในเขตเทศบาลแห่มาใช้บริการเกินเป้าหมายกว่าร้อยตัว และขอให้จัดกิจกรรมทําหมันและฉีดวัคซีนพิษสุนัขบ้าอีก จึงขอให้กรมปศุสัตว์จัดหน่วยสัตว์แพทย์เคลื่อนที่เพิ่มบริการในวันที่ 31 ม.ค.ที่วัดลาดตามคําเรียกร้องของประชาชน โดยเริ่มลงทะเบียนตั้งแต่เวลา 8.30 น.
สําหรับสุนัขและแมวที่จะนํามารับบริการผ่าตัดทําหมันต้องมีอายุ 6 เดือนขึ้นไป ไม่แสดงอาการติดสัตว์ ไม่ท้อง ไม่ป่วย ต้องงดอาหารและน้ําอย่างน้อย 12 ชั่วโมง เพื่อความปลอดภัยของสัตว์ รับสุนัขและแมว พันธุ์ไทยพื้นเมือง งดรับสายพันธุ์ต่างประเทศ
รัฐบาลไทย-ข่าวทำเนียบรัฐบาล-ปลัดเกษตรฯ Kick Off กิจกรรม “ไถกลบแทนเผา บรรเทามลพิษ พิชิตหมอกควัน”
วันอังคารที่ 24 มกราคม 2566
ปลัดเกษตรฯ Kick Off กิจกรรม “ไถกลบแทนเผา บรรเทามลพิษ พิชิตหมอกควัน”
ปลัดเกษตรฯ Kick Off กิจกรรม “ไถกลบแทนเผา บรรเทามลพิษ พิชิตหมอกควัน” หวังสร้างความตระหนักรู้ให้เกษตรกรในพื้นที่ ฟื้นฟูคุณภาพดินสําหรับการเพาะปลูก ตั้งเป้าสู่ Zero Carbon ในปี 2613
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธาน Kick Off กิจกรรม “ไถกลบแทนเผา บรรเทามลพิษ พิชิตหมอกควัน” พร้อมด้วย นายปราโมทย์ ยาใจ อธิบดีกรมพัฒนาที่ดิน ภาคีเครือข่ายทั้งภาครัฐและเอกชน หมอดินอาสา และเกษตรกร ณ บ้านกลาง หมู่ที่ 2 ตําบลยุหว่า อําเภอสันป่าตอง จังหวัดเชียงใหม่ ร่วมกับ 55 จังหวัดที่มีความเสี่ยงต่อการเกิดการเผา (Hot Spot) ทั่วประเทศผ่านระบบออนไลน์ ว่า กระทรวงเกษตรและสหกรณ์ได้ให้ความสําคัญกับการพร้อมขับเคลื่อนการป้องกันและแก้ไขปัญหาการเผาในพื้นที่เกษตรกรรมให้บรรลุตามเป้าหมายการลดการปลดปล่อยก๊าซคาร์บอนไดออกไซด์สุทธิให้เป็นศูนย์ภายในปี พ.ศ. 2613 ตามที่ได้ให้คํามั่นไว้ในเวทีโลก โดยกรมพัฒนาดินในฐานะหน่วยงานที่ร่วมส่งเสริมการลดก๊าซเรือนกระจกในพื้นที่เกษตร ได้ส่งเสริมให้เกษตรกรลด ละ เลิก การเผาเศษวัสดุทางการเกษตร เปลี่ยนมาใช้วิธีการไถกลบตอซังพืช แทนการเผา เพื่อหยุดยั้งปัญหาการปล่อยก๊าซเรือนกระจกจากการเผาวัสดุทางการเกษตร ลดผลกระทบต่อสิ่งแวดล้อม สุขภาพของประชาชน เศรษฐกิจและการท่องเที่ยวของประเทศ
“การจัดงาน ไถกลบแทนเผา บรรเทามลพิษ พิชิตหมอกควัน ปีงบประมาณ 2566 ในครั้งนี้ นับเป็นนิมิตรหมายที่ดี ที่ทุกภาคส่วน ได้ร่วมมือกันทุกวิถีทาง เพื่อหยุดการเผาในพื้นที่เกษตรกรรม สนับสนุนและผลักดันกิจกรรมของทุกหน่วยงานเพื่อให้เกิดความตระหนักรู้ ถึงปัญหาจากการเผาที่ส่งผลต่อสิ่งแวดล้อมและทรัพยากรดิน จึงขอให้ทุกคนร่วมแรงร่วมใจ ไถกลบแทนเผา บรรเทามลพิษ พิชิตหมอกควัน เพื่อนํามาซึ่งความมั่นคงของเศรษฐกิจ สังคม และสิ่งแวดล้อมของประเทศไทยต่อไป” ปลัดเกษตรฯ กล่าว
ด้าน นายปราโมทย์ ยาใจ อธิบดีกรมพัฒนาที่ดิน กล่าวเพิ่มเติมว่า “กรมพัฒนาที่ดินจัดงานดังกล่าวขึ้น โดยมีศูนย์กลางการจัดงาน ณ บ้านกลาง หมู่ที่ 2 ตําบลยุหว่า อําเภอสันป่าตอง จังหวัดเชียงใหม่ ร่วมกับ 55 จังหวัดที่มีความเสี่ยงต่อการเกิดการเผา (Hot Spot) ทั่วประเทศ มีการถ่ายทอดสดพร้อมกันผ่านระบบ Zoom conference Meeting และ Facebook live ผ่านเพจ กรมพัฒนาที่ดิน โดยมีวัตถุประสงค์เพื่อช่วยส่งเสริมให้เกษตรกรได้ตระหนักรู้ถึงการทําเกษตรกรรมที่ไม่เผาฟางและตอซังพืช ช่วยให้ดินดีคงความอุดมสมบูรณ์ไม่ถูกทําลาย และยังช่วยบํารุงดินให้มีอินทรียวัตถุเพิ่มขึ้น เกิดความสมดุลของระบบนิเวศดินแล้ว ยังส่งผลให้พื้นที่เกษตรกรรมที่มีความเสี่ยงต่อการเกิดการเผาลดลง รวมถึงช่วยลดปัญหาหมอกควันและฝุ่นละออง ส่งผลดีต่อสุขภาพและสิ่งแวดล้อม และยังช่วยลดผลกระทบต่อการเกิดภาวะโลกร้อน”
สําหรับกิจกรรมภายในงานงานมีการจัดแสดงนิทรรศการร่วมกับหน่วยงานภาคีเครือข่าย การสาธิตการไถกลบตอซังพืช โดยปลัดกระทรวงเกษตรและสหกรณ์ ให้เกียรติเป็นผู้นําขบวนรถไถ เพื่อไถกลบตอซังพืชพร้อมกันทั่วประเทศ รวมทั้งมีการแจกเมล็ดพันธุ์พืชปุ๋ยสดให้เกษตรกรร่วมหว่านเมล็ดพันธุ์ในแปลงสาธิตอีกด้วย
รัฐบาลไทย-ข่าวทำเนียบรัฐบาล-รฟท. พร้อมนำความคิดเห็น และข้อเสนอแนะจากผู้โดยสาร มาปรับปรุงพัฒนาการให้บริการ
วันอังคารที่ 24 มกราคม 2566
รฟท. พร้อมนําความคิดเห็น และข้อเสนอแนะจากผู้โดยสาร มาปรับปรุงพัฒนาการให้บริการ
ที่สถานีกลางกรุงเทพอภิวัฒน์ เพื่อความสะดวกและความพึงพอใจสูงสุดแก่ผู้โดยสาร
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่รฟท. ได้เปิดให้บริการขบวนรถไฟทางไกลจํานวน 52 ขบวน มาให้บริการที่สถานีกลางกรุงเทพอภิวัฒน์ ซึ่งเป็นสถานีรถไฟหลักแห่งใหม่ ตั้งแต่วันที่ 19 มกราคม 2566 ที่ผ่านมา และได้มีความคิดเห็นและข้อเสนอแนะต่างๆ เกี่ยวกับการให้บริการจากผู้ใช้บริการในช่วงแรกนั้น
รฟท. ขอเรียนชี้แจงว่า นายนิรุฒ มณีพันธ์ ผู้ว่าการรถไฟแห่งประเทศไทย ได้สั่งการให้นําความคิดเห็นและข้อเสนอแนะต่างๆจากผู้โดยสารมาพัฒนาปรับปรุงการให้บริการในทุกมิติอย่างเร่งด่วน โดยมอบหมายให้ฝ่ายเกี่ยวข้องร่วมบูรณาการแก้ไขปัญหา ทั้งในส่วนของรถจักร รถโดยสาร การขนส่งสัมภาระและผู้โดยสาร การตรวจสภาพรถ รวมถึง การจัดเจ้าหน้าที่ดูแลอํานวยความสะดวก ประชาสัมพันธ์แจ้งข้อมูลข่าวสารแนะนําการให้บริการ อย่างเต็มที่
ทั้งนี้ ในช่วงก่อนเปิดให้บริการทางการ รฟท. ได้เตรียมความพร้อมและซักซ้อมแผนการเดินรถ การเปลี่ยนถ่ายขบวนรถมาอย่างดี อย่างไรก็ตามระหว่างการเปิดให้บริการ ได้เกิดเหตุสุดวิสัยขึ้น โดยได้รับแจ้งจากฝ่ายการช่างกลว่า มีตู้โดยสารขบวนรถไฟเกิดชํารุด ทําให้ต้องสับเปลี่ยนตู้โดยสารกับขบวนรถอื่น ๆ ส่งผลให้ขบวนรถเกิดความล่าช้ากว่ากําหนด อย่างไรก็ตาม เพื่อเป็นการป้องกันไม่ให้เกิดปัญหาขึ้นในระยะยาว รฟท. กําลังดําเนินการผลักดัน เพื่อขอจัดหาตู้โดยสารใหม่ เพื่อนํามาให้บริการแก่ประชาชน และทดแทนตู้โดยสารเก่า ซึ่งมีอายุการใช้งานมายาวนาน
สําหรับกรณีที่ระบุว่า รฟท. ไม่ได้มีการแจ้งเตือนให้แก่ผู้โดยสารจนทําให้ขึ้นขบวนรถไม่ทันนั้นรฟท. ขอชี้แจงว่ารฟท. ได้จัดเจ้าหน้าที่ดูแล อํานวยความสะดวก ประชาสัมพันธ์แจ้งข้อมูลข่าวสารแนะนําการให้บริการ และมีการประกาศผ่านทางเครื่องขยายเสียงตลอดเวลา และจากการตรวจสอบเบื้องต้นไม่พบว่า มีผู้โดยสารหรือนักท่องเที่ยวขึ้นขบวนรถไม่ทันแต่ประการใด
ส่วนกรณีที่มีสื่อสังคมออนไลน์ เผยแพร่ข้อความเกี่ยวกับป้ายข้างขบวนรถไฟที่มีข้อความตกหล่นรฟท. ขอน้อมรับความผิดพลาดที่เกิดขึ้น และได้สั่งการให้ส่วนงานที่รับผิดชอบ เร่งดําเนินการแก้ไขแล้ว คาดว่าภายในสัปดาห์นี้ จะแก้ไขเสร็จทั้งหมด
ขณะที่กรณีเกิดคลิปปัญหาฝุ่นควัน บริเวณชานชาลา ขณะที่รถไฟเคลื่อนออกจากสถานีกลางกรุงเทพอภิวัฒน์นั้นรฟท. ขอชี้แจงว่า คลิปดังกล่าวเป็นชานชาลาชั้น 2 ของสถานี ซึ่งบริเวณชานชาลาสถานีจะมีเครื่องดูดอากาศหรือควันไอเสียออกจากชานชาลาและกลับมามีคุณภาพอากาศที่ดีโดยใช้เวลาไม่กี่นาที แต่ในอนาคตรฟท. มีแผนงานจะลดปัญหาการเกิดฝุ่นและควันอย่างยั่งยืน โดยจะนําหัวรถจักรพลังงานไฟฟ้าจากแบตเตอรี่รถต้นแบบคันแรกในการพัฒนารถไฟระบบ EV on Train มาใช้ เพื่อลดมลพิษ ไม่ก่อให้เกิดปัญหาฝุ่นละอองขนาดเล็ก PM2.5 เป็นมิตรต่อสิ่งแวดล้อม เป็นไปตามนโยบายขับเคลื่อนการพัฒนาระบบขนส่งสาธารณะด้วยการนําเทคโนโลยียานยนต์ขับเคลื่อนด้วยพลังงานไฟฟ้า (EV) แทนที่ยานยนต์ที่ใช้น้ํามันเชื้อเพลิงของกระทรวงคมนาคม
ท้ายนี้รฟท. ขอขอบคุณทุก ๆ ความคิดเห็นและข้อเสนอแนะต่าง ๆ ซึ่งรฟท. จะนําข้อมูลต่าง ๆ เหล่านี้มาพัฒนาปรับปรุงการให้บริการให้เกิดประโยชน์สูงสุดแก่ประชาชนคนไทยทุกคนต่อไป และต้องขออภัยผู้โดยสารในความไม่สะดวกจากเหตุดังกล่าวที่เกิดขึ้นมา ณ โอกาสนี้
รัฐบาลไทย-ข่าวทำเนียบรัฐบาล-ครม. อนุมัติ 5,945 ล้านบาท สำหรับ กกต.  เพื่อจัดการการเลือกตั้งทั่วไป
วันอังคารที่ 24 มกราคม 2566
24/01/2566
ครม. อนุมัติ 5,945 ล้านบาท สําหรับ กกต.  เพื่อจัดการการเลือกตั้งทั่วไป
ครม. อนุมัติ 5,945 ล้านบาท สําหรับ กกต.  เพื่อจัดการการเลือกตั้งทั่วไป
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (24 มกราคม 2566) อนุมัติหลักการให้สํานักงานคณะกรรมการเลือกตั้ง จํานวน 5,945,161,000 บาท เพื่อเป็นค่าใช้จ่ายในการควบคุมและการจัดการเลือกตั้งสมาชิกสภาผู้แทนราษฎรเป็นการเลือกตั้งสมาชิกสภาผู้แทนราษฎรเป็นการเลือกตั้งทั่วไป เป็นไปด้วยความเรียบร้อยและมีประสิทธิภาพ แบ่งเป็นค่าใช้จ่าย ดังนี้
1. รายการค่าใช้จ่ายในการควบคุมและจัดการเลือกตั้งสมาชิกสภาผู้แทนราษฎร ที่ดําเนินการโดยสํานักงาน กกต. จํานวน 5,104,546,750 บาท อาทิ ภารกิจในการจัดการเลือกตั้งสมาชิกสภาผู้แทนราษฎร ภารกิจเตรียมความพร้อมบุคลากร วิทยากร และเจ้าพนักงานผู้ดําเนินการเลือกตั้งสมาชิกสภาผู้แทนราษฎรทุกระดับ รวมทั้งภารกิจจัดการเลือกตั้งกรณีคณะกรรมการการเลือกตั้งสั่งให้มีการลงคะแนน/เลือกตั้งใหม่/ แทนตําแหน่งที่ว่าง
2. รายการค่าใช้จ่ายในการควบคุมและจัดการเลือกตั้งสมาชิกสภาผู้แทนราษฎร ดําเนินการโดยหน่วยงานสนับสนุน ทั้งราชการและรัฐวิสาหกิจ รวม 10 หน่วยงาน วงเงิน 840,614,250 บาท อาทิ ภารกิจสนับสนุนการควบคุมและการจัดการเลือกตั้งสมาชิกสภาผู้แทนราษฎรนอกราชอาณาจักร โดย กระทรวงการต่างประเทศ ภารกิจการรักษาความสงบเรียบร้อยโดยสํานักงานตํารวจแห่งชาติ ภารกิจสนับสนุนการรณรงค์เผยแพร่ความรู้การเลือกตั้ง โดยกระทรวงศึกษาธิการ ภารกิจขนส่งบัตรเลือกตั้งและวัสดุอุปกรณ์การเลือกตั้ง หนังสือแจ้งเจ้าบ้านและอื่นๆ โดย บริษัท ไปรษณีย์ไทย จํากัด เป็นต้น
โฆษกประจําสํานักนายกรัฐมนตรี กล่าวว่า เนื่องจากอายุของสภาผู้แทนราษฎรว่า จะสิ้นสุดลงในวันที่ 23 มีนาคม 2566 ซึ่งคณะกรรมการการเลือกตั้ง ต้องจัดให้มีการเลือกตั้งสมาชิกสภาผู้แทนราษฎร เป็นการเลือกตั้งทั่วไปภายใน 45 วันนับแต่วันที่สภาผู้แทนราษฎรสิ้นอายุ